МЕСТОИМЕНИЯ   6 КЛАС

1. Кое твърдение не е вярно?

а/ Личните местоимения назовават участниците в общуването и лицата или предметите, за които се говори.

б/ Личните местоимения се употребяват по- често от другите местоимения.

в/ Личните местоимения имат повече граматически категории от другите местоимения.

г/ Личните местоимения приличат по граматическите си показатели на съществителните имена.

2. Кое не е вярно за местоименията?

а/ Те са изменяеми самостойни части на речта.

б/ Заместват други думи или словосъчетания.

в/ Играят свързваща роля в текста.

г/ Означават лица, предмети, признаци.

3. В изречението “ Аз ще Ви ги поделя така, че вече няма да се карате за тях.” има:

а/ една форма на личните местоимения за първо лице, една –за второ лице и две-за трето лице;

б/ една форма на личните местоимения за първо лице и три форми за трето лице;

в/ една форма на личните местоимения за първо лице и три форми за второ лице;

г/ една форма на личните местоимения за второ лице и три- за трето.

4. В изречението “Който от вас ми го донесе, ще му дам половината от богатството си.”:
а/ няма форма на лично местоимение за първо и второ лице;

б/ няма форма на лично местоимение за трето лице;

в/ има една форма на лично местоимение за първо лице и три за второ лице;

г/ има една форма на лично местоимение за първо лице, една –за второ лице и две –за трето лице.

5. В същото изречение има:

а/ четири кратки форми на лични местоимения;

б/ две пълни и две кратки форми на лични местоимения;

в/ една пълна и три кратки форми на лични местоимения;

г/ има четири кратки форми на лични местоимения.

6. Личните местоимения в изречението от 4 зад.:
а/ са в именителен падеж;

б/ не са в именителен падеж;

в/ не са във винителен падеж;

г/ не са в дателен падеж.

7. Кое изречение не съдържа кратката дателна форма на личното местоимение за 3 лице, единствено число, женски род?

а/ Стори й се, че това е сам Стоянчо, тъй приличаше на него.

б/ Загрижи се баба Цена, разкахъри се, нехубави мисли и идат.

в/ Наближи Коледа и войниците взеха да си идат.

г/ На, сега ще й каже Стоянка, че приема много здраве от Стоенча, че за Коледа си иде.
8. Омонимните местоименни форми им в изречението “Душата им щеше отново да се трови пред вида на богатствата и великолепието, които на всяка стъпка им се мяркаха в хубавия румънски град” са:

а/ от един и същи вид и изпълняват една и съща синтактична служба;

б/ от един и същи вид и изпълняват различна синтактична служба;

в/ от различен вид и изпълняват различна синтактична служба;

г/ от различен вид и изпълняват една и съща синтактична служба.

9. Кое е вярно за притежателните местоимения?

а/ Формите им са еднакви с кратките дателни форми на личните местоимения.

б/ Съгласуват се по род и число с подлога.

в/ Отговарят на въпроса чий/ чия, чие, чии/, зададен към съществителното, което поясняват.

г/ Изпълняват служба на допълнение.

10. Пълните форми на притежателните местоимения изпълняват в изречението служба на:

а/ несъгласувано определение;

б/ съгласувано опредление;

в/ пряко допълнение;

г/ обстоятелствено пояснение.

11. В кой ред няма възвратно лично местоимение?
а/ Думата си върви подир стопанина.

б/ Конят се познава по ездата, човекът- по приказката.

в/ Доде не си убил мечката, не продавай кожата й.

г/ Дорде се мъдро намъдрува, лудо се налудува.

12. За показателните местоимения не е вярно, че:
а/ са три вида: за лица и предмети, за признаци и за количество;

б/ се менят по род и число;

в/ имат форми за лице;

г/ не се менят по падеж.

13. Колко показателни местоимения има в текста?
Свързах това явление с мотива за бялата лястовичка. Помислих си, в такава каручка лежи болен- тръгнали да търсят бялата лястовичка. За да бъде по- трагично положението, направих болното да е мома и- както народът в такива случаи измисля или несъзнателно мотивира- че болната не е от само себе си заболяла, но че когато жънала, змия спала на гърдите й. тоя  образ по- рано ме е занимавал.

а/ пет;               б/ четири;                в/ три;                   г/ две.

14. Колко са показателните местоимения за лица и предмети в текста от предишната задача?

а/ пет;               б/ четири;                в/ три;                   г/ две.

15. Колко показателни местоимения от текста в задача 13. изпълняват служба на съгласувано определение ?

а/ четири;        б/  три;                      в/ две;                    г/ едно.

16. В кой ред има въпросително местоимение?
а/ къде;              б/ защо;                    в/ чий;                  г/ как.

17. Въпросителното местоимение в изречението “ Почакай, Хаджи, да видиме с какъв език ще да ми заговориш, когато си посръбнеш от моето винце”:

а/ свързва две прости изречения в състава на сложното;

б/ задава въпрос;

в/ назовава признак на предмет;

г/ посочва предмет.

18. В кой ред е допусната грешка при употребата на въпросително местоимение?

а/ Кой дойде?                                  б/ Кой накара?

в/ Кому каза?                                   г/ Кого търсиш?

19. Местоимения, образувани от формите на въпросителните местоимения и словообразувателната морфема – то, са:  

а/ относителни;                               б/ отрицателни;

в/ обобщителни;                              г/ неопределителни.

20. Относителното местоимение за лица и предмети е:

а/ който;            б/ какъвто;              в/ колкото;                г/ чийто.

21. В кой ред е допусната граматична грешка?
а/ Шибил, страшният хайдутин, когото заптиетата и кърсердарите търсеха под дърво и камък, слизаше от планината и отиваше да се предаде.

б/ Комуто си дал, върви го търси.

в/ Рада е сигурна, че именно Огнянов е бил оня, който е видяла циганката.

г/ Това беше последният извод, който той правеше за себе си.

22. В изречението “Тая кръчма беше една дълбока изба в която се слазяше по една стръмна и извита стълба”:

а/ трябва да се пише запетая след която;

б/ трябва да се постави запетая пред която;

в/трябва да се постави запетая пред в;

г/ не трябва да се пише запетая.

23. Къде не е допусната пунктуационна грешка?
а/ Конете едвам лазеха въз баирчинката зад, която трябваше да се намира селото.

б/ След малко той хвана една стръмна пътека, която едвам личеше от урвата на високия бряг, въз който стърчаха сиромашките къщи на Гердана.

в/ Тъй говориха суровите и мрачни хайдути чиито, корави сърца дори бяха трогнати.

г/ Той правеше това с едно постоянство което удивяваше.

24. Открийте местоименията от изречениата и им направете морфологичен разбор.
а/ Родителите им ги учеха да бъдат достойни хора.

б/ Тази година видя такива домати, каквито не си виждал през живота си.

в/ Кой ти разкървави така устата?

25. Поставете правилно форамата на местоименията.

а/ Те  ко…    търсят сега?

б/ На ко…    даде книгата? 

в/ Родителите, чи..то деца ще ходят на екскурзия, да попълнят заявление.

г/ Работите, с ко…то се бе захванала, я натовариха много.

д/ Ко…   търсиш по телефона?

е/ Ще взема с мене ко…    аз искам!

ж/ С ко…   заминаваш?

Приятна работа!

